b'\n_START_ARTICLE_\nRe\xc5\xa1ad Be\xc5\xa1lagi\xc4\x87\n_START_PARAGRAPH_\nRe\xc5\xa1ad Be\xc5\xa1lagi\xc4\x87 (Tuzla, 1912. - Sarajevo, 1945.), bio je bosanskohercegova\xc4\x8dki je glazbenik poznat po izvo\xc4\x91enju sevdalinke.\n_START_SECTION_\n\xc5\xbdivotopis\n_START_PARAGRAPH_\nMaturirao je gimnaziju 1928. godine, te studirao i diplomirao pravo u Beogradu. Zaposlio se u Ministarstvu \xc5\xbeeljeznice, a usporedno je zapo\xc4\x8deo i glazbenu karijeru. Pred Drugi svjetski rat na Radiju Beograd snimao je s orkestrom legendarnog violinista Vlastimira Pavlovi\xc4\x87a Carevca. Jedna od njegovih najljep\xc5\xa1ih izvedbi je "Pod Tuzlom se zeleni meraja"._NEWLINE_Be\xc5\xa1lagi\xc4\x87 je bio velika zvijezda u tada\xc5\xa1njoj Jugoslaviji te je utjecao na neke od najzna\xc4\x8dajnijih pjeva\xc4\x8da sevdaha, kao \xc5\xa1to je Zaim Imamovi\xc4\x87. U tijeku rata pre\xc5\xa1ao je u Sarajevo gdje se uklju\xc4\x8dio i aktivno radio u Narodnooslobodila\xc4\x8dkom pokretu, kao i mnogi \xc4\x8dlanovi Muslimanskog kulturnog dru\xc5\xa1tva Gajret. Pred kraj rata uhi\xc4\x87en je s jo\xc5\xa1 trojicom Tuzlaka. Dan prije oslobo\xc4\x91enja Sarajeva, cijela skupina je pogubljena. Usprkos toj poznatoj \xc4\x8dinjenici Re\xc5\xa1ad Be\xc5\xa1lagi\xc4\x87 je zbog komunisti\xc4\x8dke politike la\xc5\xbeno naveden kao \xc5\xbertva logora Jasenovac.'